EkBass/fiwiki-20250220-pages-articles huggingface dataset:
Leimakonttori

Leimakonttori, säädöksissä nimenä Suomen leimakonttori, oli Suomessa vuosina 1894–1936 toiminut valtionvirasto, jonka tehtävänä oli huolehtia erilaisista verotusmerkeistä ja valmistuttaa niitä Suomen Pankin setelipainossa. Viraston toiminnan alkuvuosina sillä oli oma paino leimamerkkien ja muiden merkkien painamista varten. Leimakonttorin edeltäjä oli 1816–1894 toiminut karttapaperikonttori. Leimakonttori valmistutti ja piti saatavilla leimapaperia, leimamerkkejä, postilaitoksen frankomerkkejä, postimerkkejä, postikortteja, postisäästöpankin kuittikuponkeja ja säästömerkkejä, valtionrautateiden pakettimerkkejä, pelikorttiveronauhoja sekä pääsylippuja huvitilaisuuksiin. Leimakonttorin johdossa oli kamreeri ja hänellä alaisinaan tarpeellinen määrä apulaisia. Painon esimiehenä toimi tarkastaja. Leimakonttori toimi senaatin talousosaston valtiovaraintoimituskunnan alaisena 1894–1918 ja myöhemmin valtiovarainministeriön alaisena. Vuoden 1924 alussa leimakonttorin itsenäinen tililaitos lakkautettiin ja tiliasiat siirrettiin valtiokonttorin hoidettaviksi. Vuoden 1937 alussa leimakonttori ja tullilaitoksen aksiisikonttori yhdistettiin valtiovarainministeriön alaisena toimivaksi leima- ja valmisteverokonttoriksi. ==Katso myös== * Leimavero ==Lähteet== * Tietosanakirja, Tietosanakirja-osakeyhtiö 1913 * Iso tietosanakirja, Otava 1934 * Keisarillisen Majesteetin Armollinen Julistus Karttapaperikonttorin toisinmuodostamisesta Suomen Leimakonttori nimiseksi, 10/1894 * Asetus Suomen Leimakonttorin muuttamisesta Suomen Valtiokonttorin alaiseksi erikoistilintekijäksi, 69/1924 * Laki Suomen leimakonttorin ja aksiisikonttorin yhdistämisestä leima- ja valmisteverokonttoriksi, 398/1936 Luokka:Suomen entiset viranomaiset ja keskusvirastot
Transkaakko

Transkaakko on vuonna 1995 perustettu turkulainen yhtye. Se soittaa melodista ja tummanpuhuvaa musiikkia, jossa on vaikutteita rockista, Balkanin alueen rytmeistä ja pohjoisesta kansanmusiikista. Transkaakko on julkaissut viisi albumia ja kaksi EP:tä. Yhtyettä edelsi 1980-luvulla perustettu Balkanin Juhla, joka soitti Kaakkois-Euroopan ja Lähi-idän kansanmusiikkia. == Diskografia == * (EP) * (EP) * * * * * * Suvi (Aarnihauta, 2015) == Kokoonpano == * Daniela Fogelholm: laulu * Jaakko Isojunno: oboe ja tenorinokkahuilu * Janne Mäkelä: sähköbusuki ja taustalaulu * Pasi Nurmi: sähkökitara, akustinen kitara * Pekka Rappu: sähköbasso ja taustalaulu * Johanna Schwela: viulu ja taustalaulu * Jaakko Tolvi: rummut Aiemmin yhtyeeseen kuului muun muassa kitaristi Pentti Dassum (1996-1998, 1999-2007). == Lähteet == * Transkaakko Finnmusic.netin tietokannassa == Aiheesta muualla == * Viralliset kotisivut Luokka:Suomalaiset kansanmusiikkiyhtyeet
Périgueux

Périgueux [peʁiɡø] on kaupunki Ranskassa. Se on Dordognen departementin prefektuuri, eli pääkaupunki, Uuden-Akvitanian alueella (région). Kaupungin asukkaista käytetään ranskaksi nimitystä Pétrocoriens.Gentilé sur le site habitants.fr Viitattu 30.12.2008. Näyttelijä Simone Mareuil on kotoisin Périgueux'stä. == Lähteet == == Aiheesta muualla == thumb|left|245px|Isle- joki. Luokka:Ranskan kaupungit Luokka:Dordognen kunnat
Ferdinand Heine junior

Ferdinand Heine junior (9. lokakuuta 1840 Halberstadt – 12. helmikuuta 1920 Hadmersleben) oli saksalainen kasvi- ja lintutieteilijä. Fredinand Heinen isä oli ornitologi Ferdinand Heine senior. Saksalainen ornitologi Jean Cabanis oli myös nuoremman Heinen esikuvana. Heine opiskeli eläintiedettä Heidelbergin yliopistossa. Heine junior nimesi muun muassa valkovatsa-arattien suvun Pionites sekä joitakin alalajeja.ITIS == Lähteet == * Biografia === Lähteet === Luokka:Saksalaiset ornitologit Luokka:Vuonna 1840 syntyneet Luokka:Vuonna 1920 kuolleet
Amerikanpunamänty

Amerikanpunamänty (Pinus resinosa) on mäntyjen sukuun ja mäntykasvien heimoon kuuluva puu. Sitä kasvaa Pohjois-Amerikan koillisosassa. Se on yksi Yhdysvaltojen ja Kanadan eniten istutetuista puista.Boreal Forest Amerikanpunamänty kasvaa 20–35 metriä korkeaksi. Kaarna on vanhan puun alaosassa harmahtava ja muodostaa kilpiä, ylhäältä se on punertava ja hilseilevä. Puun kasvaessa sen alaoksat kuolevat ja putoavat pois. Neulaset ovat 12–18 mm pitkiä ja kasvavat kaksittain. == Lähteet == == Aiheesta muualla == * Laji.fi: Amerikanpunamänty (Pinus resinosa) * Arboretum Mustila: Pinus resinosa - amerikanpunamänty * UniProt: Taxonomy - Pinus resinosa * ZipcodeZoo: Pinus resinosa * ITIS: Pinus resinosa * United States Department of Agriculture (USDA): Pinus resinosa * USDA Forest Service: Red Pine (Pinus resinosa) Luokka:Männyt
Virasto

Virasto on viranomaisena toimiva laitos. Virastot ovat joko keskusvirastoja, joiden toiminta-alueena on koko valtio tai paikallisvirastoja, joiden toiminta-alueena on vain osa valtiota, kuten lääni, piiri tai kunta. ==Virastojen toimintatavat== Virastot ovat toimintatavaltaan joko toimisto- eli päällikkövirastoja - tai kollegisia virastoja (joissa päätöksentekoon voi osallistua useampi virkakunnan jäsen, (lat. collē'gium = virkakunta)). Toimistovirastossa käsiteltävät päätökset valmistelee ja esittelee esittelijäksi kutsuttu virkamies viraston päällikön tehdessä yksin ratkaisun. Kollegisessa virastossa, jonka kollegioon kuuluu vähintään kolme jäsentä, kaikki jäsenet ottavat osaa tärkeimmistä asioista käytävään neuvonpitoon, ja jos ilmenee erimielisyyttä, tehdään päätös äänestämällä. ==Esimerkkejä virastoista== * Opetusvirasto * Rakennusvirasto * Kiinteistövirasto * Kirkkoherranvirasto * Kuluttajavirasto * Kulttuurivirasto *Suojelupoliisi (tiedusteluvirasto) ==Lähteet== * Otavan iso tietosanakirja, Otava 1965 * Uusi tietosanakirja, Tietosanakirja oy 1966 Luokka:Hallinto *
Kameraalitieteet

Kameraalitieteet ( < ) olivat 1700–1800-luvun oppialoja, ja ne käsittelivät valtiontalouden perusteita eli hallitsijan "kamarin" (ts. hovin talousviraston) tarkoituksenmukaista hoitoa sekä kartuttamista. Kameraalitieteet jaettiin kameralistiikkaan ja kameraalilainoppiin. Edellisestä on kehittynyt nykyinen finanssioppi ja jälkimmäisestä finanssi(hallinto)oikeus. Kameraalitiedettä harjoitettiin erityisesti Saksan yliopistoissa (Hallen ja Frankfurtin yliopistossa vuodesta 1727 alkaen). Hallintovirkamiehiltä edellytettiin kameraalitieteen opintoja (ns. kameraalitutkinto). Myös Helsingin yliopistossa oli vuoteen 1907 saakka kameraali- ja politialainopin sekä valtio-opin professuuri. Nykyään kameraalitieteisiin kuuluvia asioita käsitellään hallinto-oikeuden osina. ==Katso myös== * Kameraalinen * Kameralismi Luokka:Julkinen talous
Keltamänty

Keltamänty eli lännenkeltamänty, aiemmin myös ponderosamäntyArboretum Mustila Viitattu 22.1.2020. (Pinus ponderosa) on mäntyjen sukuun ja mäntykasvien heimoon kuuluva puulaji. Sitä tavataan Pohjois-Amerikan länsiosassa. Laji jaetaan kolmeen ryhmään, joille joskus annetaan alalajin asema: P. ponderosa subsp. ponderosa, P. ponderosa subsp. benthamiana ja kanjonikeltamänty (P. ponderosa subsp. scopulorum). Keltamänty on saanut nimensä erikoisesta, kellanoranssista kaarnastaan. == Ulkonäkö == Keltamänty on suurikokoinen ainavihanta havupuu. Se kasvaa enimmillään 72 metriä korkeaksi ja rungon läpimitaltaan 2,5 metriä paksuksi. Kaarna on keltaisen tai punaisen ruskeaa ja halkeilee levyiksi, joita erottavat syvät uurteet. Nuorten puiden kuori on hyvin tummaa, lähes mustaa. Haarat ovat paksuja ja oranssinruskeita. Silmut ovat munanmuotoisia, punaruskeita ja pihkaisia. Neulaset kasvavat yleensä kolmittain,Virginia Tech mutta joskus kahden tai viidenkin kimpuissa. Ne ovat yleensä 7–25 senttimetriä pitkiä ja tumman keltavihreitä. Hedekävyt ovat pyöristyneen lieriömäisiä, 1,5–3,5 senttimetriä pitkiä ja keltaisia tai punaisia. Kävyt ovat leveän munanmuotoisia, 5–15 senttimetriä pitkiä ja punertavan ruskeita kypsinä. Puun kaarna tuoksuu vaniljalta ja neulaset tuoksuvat murskattuina sitruunaisen tärpättiselle. == Levinneisyys == Keltamänty kasvaa luonnonvaraisena Kanadan, Yhdysvaltojen ja Meksikon länsiosissa, yleensä vuoristoissa. Kanadassa se kasvaa vain Brittiläisessä Kolumbiassa. Yhdysvalloissa sitä on länsirannikolta itään Pohjois-Dakotaan ja Texasiin saakka. Alalaji P. ponderosa subsp. ponderosa kasvaa sisämaassa Brittiläisessä Kolumbiassa, Montanassa, Idahossa, Washingtonissa, Oregonissa, Kaliforniassa ja Nevadassa. Alalaji P. ponderosa subsp. benthamiana kasvaa Washingtonissa, Oregonissa ja Kaliforniassa rannikolla. P. ponderosa subsp. scopulorum kasvaa sisämaassa muiden alalajien itäpuolella. ==Katso myös== *Jeffreynmänty == Lähteet == == Aiheesta muualla == * Suomen Lajitietokeskus: Keltamänty – Pinus ponderosa *ITIS: Pinus ponderosa *United States Department of Agriculture (USDA): Pinus ponderosa *Flora of China: Pinus ponderosa Luokka:Männyt
Trautonium

Trautonium on elektroninen soitin, jonka kehitti saksalainen Friedrich Trautwein Berliinissä noin vuonna 1930. Soittimen kehittämistä jatkoi Oskar Sala. Trautoniumissa ei ole koskettimistoa, vaan ääni tuotetaan painamalla vastuslankaa, joka kulkee metallilevyn päällä. Ääneen saadaan glissando liu’uttamalla kättä langan päällä sekä vibrato pienemmillä käden liikkeillä. Paul Hindemith sävelsi muutaman trion kolmelle erivireiselle trautoniumille: basso, keskiääni ja korkea ääni. Hänen oppilaansa, Harald Genzmer, sävelsi kaksi konserttoa trautoniumille ja orkesterille. Toisen monofoniselle ja toisen Salan ”Mixtur-Trautoniumille”. Sala lisäsi trautoniumiin toiminnon, jolla virettä voitiin vaihtaa. Myöhemmin hän lisäsi muita ääneen vaikuttavia toimintoja. == Aiheesta muualla == * * * Luokka:Sähköiset soittimet
Amurinvaahtera

Amurinvaahtera (Acer tegmentosum) on vaahteroiden sukuun kuuluva lehtipuu, joka kasvaa luonnonvaraisena Mantšuriassa, Venäjällä ja Koreassa. Sitä kasvatetaan koristekasvina monilla alueilla maailmassa.Oregon State Amurinvaahteran lehdet ovat vähemmän liuskaiset kuin monen muun vaahteralajin. Puun runko on erikoisesti pitkittäisraidallinen. Sitä on kuvattu käärmeen nahkaa muistuttavaksi.tree topics == Lähteet == Luokka:Vaahterat Luokka:Puut
Yukie Nakayama

Yukie Nakayama (, s. 7. maaliskuuta 1979 Tochigi) on japanilainen haulikkoampuja. Nakayama on saavuttanut MM-kilpailuissa Tampereella 1999 joukkuehopeaa kaksoistrapissa. Olympialaisissa hän on edustanut maataan Sydneyssä 2000 ja Pekingissä 2008. ==Lähteet== * * Luokka:Japanilaiset ampujat Luokka:Vuonna 1979 syntyneet Luokka:Elävät henkilöt
Jaakko Saariaho

Jaakko Saariaho (24. toukokuuta 1877 Tyrnävä – 25. maaliskuuta 1951 Saloinen) oli suomalainen poliitikko ja kansanedustaja Oulun läänin eteläisestä vaalipiiristä. Jaakko Saariaho valmistui vuonna 1904 kansakoulunopettajaksi Kajaanin seminaarista. Hän asui ja työskenteli aluksi kirjakauppiaana Puolangalla, kunnes muutti Saloisiin, jossa toimi kansakoulunopettajana vuosina 1912–1944. Hän oli pitkään mukana Saloisten kunnallispolitiikassa ja luottamustoimissa. Kunnanvaltuuston puheenjohtajana hän oli vuosina 1922–1925, 1926–1931 ja 1936–1939. Hän toimi myös Saloisten suojeluskunnan päällikkönä sisällissodan aikana. Nuorsuomalaisen Puolueen kansanedustajana Saariaho oli 11. helmikuuta 1913 – 1. helmikuuta 1914. Hän nousi edustajaksi varasijalta. Myöhemmin Saariaho kuului kokoomukseen. == Lähteet == * * Matti Lackman: Raahen tienoon historia III, 1991. Luokka:Kansanedustajat Luokka:Nuorsuomalaiset poliitikot Luokka:Saloisten kunnanvaltuutetut Luokka:Oulun läänin eteläinen vaalipiiri Luokka:Suomalaiset opettajat Luokka:Suomalaiset kirjakauppiaat Luokka:Vuonna 1877 syntyneet Luokka:Vuonna 1951 kuolleet
Huntuvaahtera

Huntuvaahtera (Acer triflorum) on vaahteroihin (Acer) kuuluva lehtipuu, joka kasvaa luonnonvaraisena Kiinan pohjoisosissa ja Korean niemimaalla. Se kasvaa 3–10 metriä korkeaksi. Puun lehdet ovat kolmilehdykkäiset, kukin lehdykkä on 5–10 cm pitkä ja kolmisen senttiä leveä. Runko on uurteinen. Keltaiset, pienet kukat kasvavat kolmen kukan terttuina. Huntuvaahtera jää pieneksi ja kasvaa hitaasti, minkä takia se on suosittu pienten pihojen ja kadunvarsien koristekasvi.Great Plant Picks Puu menestyy ainakin eteläisessä Suomessa. == Lähteet == Luokka:Vaahterat Luokka:Puut
Jussi Raitio

Juho (Jussi) Raitio (alk. Rellman; 3. elokuuta 1882 Jaakkima – 2. helmikuuta 1954 Helsinki) oli suomalainen työväenliikkeen piirissä toiminut runoilija ja toimittaja. Hän käytti myös nimimerkkiä Kipuna. Raitio aloitti kirjallisen uransa julkaisemalla pari runokokoelmaa jo 1910-luvulla. Hän toimi Suomen sisällissodan aikana jonkin aikaa Kansan lehden päätoimittajana Tampereella, ja sodan jälkeen hän pakeni vaimonsa kanssa Venäjälle. Palattuaan Suomeen Raitio oli toimittajana sosialidemokraattisissa lehdissä. Hän kirjoitti lisäksi muun muassa osuuskauppa- ym. historiikkejä ja muistelmateoksen pakolaisvuosistaan Venäjällä. Raitio riimitti myös muutamia lasten kuvakirjoja nimimerkillä Kipuna. == Teoksia == ===Omalla nimellä=== * Maailman markkinoilta. Sosialistin kirjapaino-osuuskunta, Turku 1915. * Pohjavoimat: Runoja. Sosialistin kirjapaino-osuuskunta, Turku 1917. * Osuusliike Itä- Karjala r.l. 20 vuotta: Katsaus Sortavalan ja ympäristön edistysmielisen osuustoiminnallisen liikelaitoksen vaiheisiin. Toimittaneet Jussi Raitio ym. Osuusliike Itä-Karjala, Sortavala 1928. * Helsingin työväenyhdistys 50-vuotias. Toimittanut Jussi Raitio. Helsingin työväenyhdistys 1934 * Osuusliike Kansanvoiman 30-vuotistaipaleelta. 1936. * Pääkaupungin Osuustoimintamiesten Kerhon lauluja. POK, Helsinki 1936. * Pääkaupungin Osuustoimintamiesten Kerho POK 1928–1938: Silmäys pääkaupungin osuustoimintamiesten kerhon kymmenvuotiseen toimintaan. POK, Helsinki 1938. * Työ kätemme ja henkemme... Lausujan runoja. Sos.-dem. puoluetoimisto, Helsinki 1943. * Uralin kahden puolen: Elämyksiä Neuvostoliitossa vuosina 1918–21. Tammi 1943. * Työväen sanomalehdet ja sanomalehtimiehet: Suomen sosialidemokraattinen sanomalehtimiesliitto 1907–1947. Tammi 1947. * Janakkalan osuuskauppa rl. 1907–1947. Janakkalan osuuskauppa, Hämeenlinna 1948. ===Nimimerkillä Kipuna=== * Pekka Puupään perhesalaisuudet. Juorunnut Kipuna. Kulutusosuuskuntien keskusliitto 1934. * Kaksi veisua Suomen sosialidemokraattisen sanomalehtimiesliiton vuosikokouksen illallisille 6.6.-42. Riimitti Kipuna. Helsinki 1942. * Veisattavaa Suomen sosialidemokraattisen sanomalehtimiesliiton vuosikokouksen illallisille 5.6.-43. Riimitti Kipuna. 1943. * Karannut jouluporsas. Säkeet Kipuna. Kuvat Erkki Salonen. Tammi 1943. * Topi Toimelias. Riimittänyt Kipuna. Kuvittanut Joel Räsänen. Tammi 1944. * Mikko-pojan kaupunkiretki: Runosatu. Runoillut Kipuna. Kuvittanut Heljä Lahtinen. Tammi 1945. == Lähteet == * Suomen kirjailijat-tietokanta == Aiheesta muualla == * Luokka:Suomalaiset runoilijat Luokka:Suomalaiset toimittajat Luokka:Suomen sisällissodan punaiset Luokka:Vuonna 1882 syntyneet Luokka:Vuonna 1954 kuolleet
Tries

__EISISLUETT__ Tries oli vuosien 1977-1980 välillä toiminut tamperelainen rockyhtye, joka soitti heavy rock -tyylistä musiikkia. Yhtye julkaisi kolme singleä ja kaksi albumia. Triesin Microvox-studiossa 29. marraskuuta 1977 äänitetty debyyttisingle ”Thunderball” oli Poko Rekordsin kolmas single. Se julkaistiin elokuussa 1978. == Diskografia == === Albumit === * * === Singlet === * ”Thunderball” (Poko Rekords, 1978) * ”Nainen kaataa” (Kräk!, 1979) * ”Buugi bändi” (Tilt Records, 1980) == Jäsenet == === Debyyttisinglellä === * Risto Aarnio – laulu * Risto Konttinen – kitara * Eino Tolonen – kitara * Jorma Pelamo – basso * Harri Pelamo – rummut === Auringonnousun neitsyt -albumilla === * Risto Aarnio – laulu * Olli ”Oke” Harala – laulu * Esa Niva – kitara, koskettimet * Eino ”Eiska” Tolonen – kitara, taustalaulu * Pertsa Tolonen – basso, taustalaulu, koskettimet * Arto Rautajoki – rummut, taustalaulu == Lähteet == * Tries Finnmusic.netin tietokannassa * Pertsa Tolosen kotisivu Luokka:Suomalaiset hard rock -yhtyeet Luokka:Suomalaiset rockyhtyeet
Bestseller (yritys)

Bestseller A/S on tanskalainen vaatealan suuryritys. Heinäkuussa 2012 päättyneellä tilikaudella se ilmoitti liikevaihdokseen noin 2,7 miljardia euroa, ja se työllistää noin 15 000 henkilöä. Bestsellerin perustivat Troels Holch Povlsen ja Merete Bech Povlsen Ringkøbingissä vuonna 1975.Goldfingle, Gemma: Company profile: Danish fashion giant Bestseller, Retail Week 19.2.2013. Viitattu 5.7.2017. Aluksi se keskittyi vain naisten vaatetukseen, mutta vuonna 1986 se laajensi tuotevalikoimaansa lasten ja vuonna 1988 miesten vaatteisiin. Vuonna 2017 Bestseller työllisti yli 15 000 ihmistä. Yrityksen kotipaikka on Brande.Fibre 2 Fashion Denmark : Bestseller announces positive growth for FY 2006-07. 28.12.2007 Invest in Denmark Bestseller hires world's best paid supermodel Gisele Bündchen. 23.7.2007 == Vaatemerkit == Bestsellerillä on useita eri vaatemerkkejä, joita myydään sekä yrityksen omissa, tiettyyn tai tiettyihin merkkeihin keskittyneissä myymälöissä että myös yksityisten jälleenmyyjien kautta. Yrityksen perusvaatemerkit ovat nuorille naisille suunnatut Vero Moda ja Only. Vuonna 2007 Bestseller palkkasi huippumalli Gisele Bündchenin merkin mainoskampanjaan vuosiksi 2007–2008. Muita naisille suunnattuja merkkejä ovat Pieces (asusteet), Mamalicious (raskausajan vaatteet), Selected femme, Junarose, Object Collectors Item ja Vila. Bestsellerin vaatemerkkejä miehille ovat nuorten muotimerkki Jack & Jones ja perinteisempi Selected homme. Lasten vaatemerkkejä ovat One Fashion, Outfitters Nation (varhaisnuoret) ja Name It (vauvat). Bestsellers profile, cleanclothes.org. Viitattu 13.9.2014. Bestsellerin tuotteet valmistetaan etupäässä Kiinassa, Intiassa, Bangladeshissä, Turkissa ja Italiassa. ==Bestseller Suomessa== Bestsellerin toi Suomeen Eero Enomaa, joka myi liiketoiminnasta osuutensa Bestsellerille 1997. Ensimmäisinä Bestsellerin tuotteista kiinnostuivat Suomessa Stockmannin One Way -nuortenliike ja Pukeva. Ensimmäiset Vero Moda -liikkeet avattiin Hyvinkäälle ja Helsingin Ateneuminkujalle 1990. Miesten farkkumerkki Jack & Jones tuotiin Suomeen 1992. == Lähteet == == Aiheesta muualla == Luokka:Tanskalaiset vaatetusalan yritykset Luokka:Tekstiilivalmistajat
Vila

Vila voi tarkoittaa seuraavia: * vila Slaavilaisen kansanperinteen taruolento * Vila, paikka Salomonsaarilla * Vila, kylä Andorrassa * Vila, Bestseller- yrityksen vaatemerkki naisille * Port Vila, Vanuatun pääkaupunki * Henkilöitä: ** Carlos Vila Nova (s. 1959), São Tomén ja Principen presidentti ** Dídac Vilà (s. 1989), espanjalainen jalkapalloilija ** Enrique Vila-Matas (s. 1948), espanjalainen kirjailija ** José Vila y Martínez (1866-1932), espanjalainen katolinen piispa ** Nieves Rebolledo Vila, Bebe (s. 1978), espanjalainen laulaja ** Santi Vila (s. 1973), katalonialainen poliitikko ja aluehallinnon ministeri.
Luettelo Aku Ankan taskukirjoista (1–25)

Tämä on luettelo Aku Ankan taskukirjojen numeroista 1–25. Ne ilmestyivät alun perin vuosina 1970–1975. == 1970 == |} == 1971 == |} == 1972 == |} == 1973 == |} == 1974 == |} == 1975 == |} == Lähteet == * * 001–025
Abd el-Krim

Muhammad ibn Abd el-Krim (1882 – 2. toukokuuta 1963) arabiaksi محمد بن عبد الكريم الخطابي oli berberipäällikkö Rifin alueelta Pohjois-Marokosta. Hän johti kansannousua, Rifin sotaa Espanjaa ja Ranskaa vastaan vuosina 1921–1926. Abd el-Krimin luomia sissitaktiikoita käyttivät myöhemmin muun muassa Ho Tši Minh, Mao Zedong ja Che Guevara. Häntä pidetään pohjoisafrikkalaisten valtioiden itsenäisyysliikeiden johtohahmona. == Varhainen elämä == Abd el- Krim syntyi Ajdirissä Marokossa. Hän sai peruskoulutuksensa espanjalaisten peruskouluissa ja opiskeli myöhemmin Fezin ja Qarawiyinin yliopistoissa. Opiskelun jälkeen el-Krim työskenteli kääntäjänä ja opettajana ja sittemmin toimittajana Telegrama del Rif -lehdessä. Vielä näihin aikoihin hän kannatti Espanjan siirtomaavaltaa alueella. Kun ensimmäinen maailmansota syttyi 1914, el-Krim työskenteli tuolloin Espanjan siirtomaahallinnon virassa Melillassa. Ensimmäisen maailmansodan aikana el-Krim oli yhteydessä saksalaisiin ja ranskalaiset vangitsivat hänet. Hän kuitenkin pakeni vankeudesta ja nostatti saksalaisten tukemana Adjarin heimoista 10 000 miestä aseelliseen vastarintaan.Keegan & Wheatcroft, 2002 Näihin aikoihin hän sai innoituksensa taistella Rifin itsenäisyyden puolesta. Vuonna 1920 hän aloitti sissitoiminnan yhdessä isänsä Abd El-Karim El-Khattabin kanssa. == Sota == Sodan aikana Abd el-Krim osoittautui erittäin taitavaksi sissijohtajaksi. 15 000 sotilaan joukoillaan hän pystyi pitämään puoliaan 465 000 ranskalaista ja espanjalaista vastaan kuuden vuoden ajan (1920–1926). Vuonna 1921 Rifin alue irtautui Espanjan hallinnasta ja 1923 perustettiin lyhytaikaiseksi jäänyt Rifin tasavalta. Abd el-Krim toimi tasavallan päämiehenä koko sen olemassaolon ajan. Abd el-Krim löi 21. heinäkuuta 1921 Annualin taistelussa espanjalaiset, jotka kärsivät raskaat 12 000 miehen tappiot. Tappiot rifiläisille aiheuttivat epäsuorasti Espanjan hallituksen kaatumisen ja Miguel Primo de Riveran sotilasvallankaappauksen 1923 Espanjassa. Vuoteen 1924 mennessä el-Krim pakotti espanjalaiset vetäytymään kapealle rannikkokaistaleelle. Huhtikuussa 1925 hän hyökkäsi menestyksekkäästi ranskalaisten rajatukikohtia vastaan. Tämän jälkeen ranskalaiset ja espanjalaiset yhdistivät voimansa ja hyökkäsivät el-Krimin päätukikohtaa Targuistia vastaan. Abd el-Krim antautui ranskalaisille 26. toukokuuta 1926. Sodasta kärsi eniten Rifin siviiliväestö, jota vastaan espanjalaiset käyttivät muun muassa sinappikaasua. == Karkotus == Ranskalaiset karkottivat Abd el-Krimin Réunionin saarelle. Hänet vapautettiin terveyssyistä vuonna 1947. Myöhemmin hän sai luvan asua Etelä-Ranskassa, mutta onnistui saamaan turvapaikan Egyptistä jossa hän toimi Arabien vapautusliiton puheenjohtajana. Abd el-Krim kuoli Kairossa vähän sen jälkeen kun viimeinen Pohjois-Afrikan arabivaltio Algeria itsenäistyi. == Lähteet == * ===Viitteet=== Luokka:Marokkolaiset henkilöt Luokka:Berberit Luokka:Vuonna 1882 syntyneet Luokka:Vuonna 1963 kuolleet
Julija Eidenzon

Julija Eidenzon (, s. 1982 Omsk) on venäläinen riistamaaliampuja. Eidenzon on saavuttanut MM-kilpailuissa useita mitaleita. Tyttöjen sarjassa Lahdessa 2002 hän voitti kaksi joukkuekultaa ja henkilökohtaisen pronssin. Naisten sarjassa Eidenzon on saavuttanut kaksi joukkuepronssia Zagrebissa 2006 sekä henkilökohtaisen hopean Plzeňissä 2008. ==Lähteet== * * * * * Luokka:Venäläiset ampujat Luokka:Vuonna 1982 syntyneet Luokka:Elävät henkilöt
Locking

Locking on katutanssilaji. Siinä tanssitaan funk- ja soulmusiikin tahdissa. Lockingissa tanssitaan muun muassa James Brownin, KC and the Sunshine Bandin ja Kool & The Gangin musiikkia. == Historia == Locking on Yhdysvaltojen länsirannikolla funkmusiikkiin 1970-luvulla syntynyt energinen tanssi. Don Campbell kehitti lockingin, ja kaikki The Lockers -ryhmän jäsenet toivat tanssiin omia liikkeitä. Tanssi tuli tutuksi suurelle yleisölle Soul Train -tv-ohjelman kautta. == Liikkeet == Tanssille on ominaista liikkeen pysäyttäminen liioiteltuihin asentoihin: *The Muscle Man: jossa kädet laitetaan korkealle haulis-asentoon *The Lock: koukistetaan vasenta jalkaa ja kädet lantion kohdalle *Point: käsi suorana, osoitetaan etusormella *Leo Walk: liike on koko kehossa == Lähteet == * Kirkkonummen tanssiyhdistys Luokka:Tanssit
Elena Neff

Elena Neff (s. 1987) on saksalainen riistamaaliampuja. Neff on saavuttanut MM- kilpailuissa tyttöjen sarjassa joukkuekultaa ja joukkuehopeaa Zagrebissa 2006. Naisten sarjassa hän on voittanut henkilökohtaista MM-pronssia Plzeňissa 2008. ==Lähteet== * * * Luokka:Saksalaiset ampujat Luokka:Vuonna 1987 syntyneet Luokka:Elävät henkilöt
Arthur Johnson

Arthur Johnson oli englantilainen jalkapalloilija ja jalkapallovalmentaja, joka liittyy vahvasti espanjalaisseura Real Madridin varhaishistoriaan. Johnson oli liikemies, joka päätyi työn perässä Espanjaan. Asuessaan Lontoossa hän oli pelannut jalkapalloa Corinthianissa. Madridissa hän tutustui Julián Palaciosiin, joka toimi Real Madridin puheenjohtajana ennen seuran virallista perustamista vuonna 1902, ja liittyi mukaan seuran toimintaan. Pelaamisen lisäksi Johnson, jolla oli kokemusta tuohon aikaan huomattavasti kehittyneemmästä englantilaisesta jalkapalloilusta, vastasi paljolti myös joukkueen harjoittelusta ja taktiikasta. Myös seuran valkoinen pelipaita oli Johnsonin ehdotus, ja se mukaili juuri Corinthianin vastaavaa. Johnson oli myös Real Madridin historian ensimmäinen maalintekijä seuran ensimmäisessä virallisessa ottelussa. Tämä tapahtui 13. toukokuuta 1902 Barcelonaa vastaan kuningas Alfonso XIII:n kruunajaisten kunniaksi pelatussa turnauksessa, josta sai alkunsa nykyinen Espanjan cup eli Copa del Rey. Real Madrid hävisi ottelun maalein 1–3. Pelaajana Johnson saavutti cupin voiton neljästi peräkkäin vuosina 1905–1908. Vuonna 1910 Johnsonista tuli Real Madridin ensimmäinen virallinen valmentaja, ja hänen johdollaan seura voitti cupin vielä kerran vuonna 1917. Hän toimi tehtävässä vuoteen 1920, jolloin Juan de Cárcer korvasi hänet. Johnson on Real Madridin toiseksi pisimpään palvellut valmentaja Miguel Muñozin jälkeen. == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Syntymävuosi puuttuu Luokka:Kuolinvuosi puuttuu
Opiskelijan Tampere

Opiskelijan Tampere on neljän tamperelaisen opiskelija- ja ylioppilaskunnan perustama yhteistyö- ja palvelujärjestö. Yhdistyksen alkuperäisenä tarkoituksena on lähentää opiskelijoita ja yritysmaailmaa toisiinsa mm. opiskelijaetujen kautta. Sittemmin palvelutarjonta on laajentunut kattamaan opiskelijan elämää kokonaisvaltaisen monipuolisesti. Yhdistyksen jäseniä ovat Tampereen ammattikorkeakoulun opiskelijakunta (Tamko), Tampereen ylioppilaskunta (TREY). Yhdistyksen kannatusjäseniä ovat Tampereen kauppakamari, Tampereen ammattikorkeakoulu, Tampereen Korkeakoulusäätiö, Hämeen ammattikorkeakoulun opiskelijakunta (HAMKO), sekä Poliisiammattikorkeakoulun opiskelijakunta (Polamko). Toiminnanjohtaja on Aleksi Aaltonen (2020-). ==Aiheesta muualla== *Opiskelijan Tampere ry ==Vastaavat muualla Suomessa== *Opiskelijan Jyväskylä ry Luokka:Suomalaiset opiskelijajärjestöt Luokka:Tamperelaiset järjestöt
Pöljän koulu

Pöljän koulu on Siilinjärvellä Pöljän kylässä toimiva alakoulu (luokka-asteet 1–6). Koulun rehtori on Tarja Piiroinen. Samassa rakennuksessa toimii Pöljän päiväkoti esikouluryhmineen. Pöljän koulua kävi 138 oppilasta vuonna 2005. == Lähteet == Luokka:Suomen peruskoulut Luokka:Siilinjärven oppilaitokset
Jean-Luc Ettori

Jean-Luc Ettori (s. 29. heinäkuuta 1955) on ranskalainen jalkapallovalmentaja ja entinen maalivahti. ==Ura pelaajana== Ettori pelasi koko pitkän peliuransa ajan AS Monacon joukkueessa. 19 kauden aikana Ettori urakoi tolppien välissä 754 liigaottelussa. Hän oli torjumassa Monacolle kolmea Coupe de Francen voittoa, kahta Coupe des Alpesin voittoa ja kolmea liigamestaruutta. Ranskan maajoukkueessa Ettorille kertyi yhdeksän maaottelua. Hän oli Les Bleusin ykkösmaalivahti MM-kisoissa 1982, kun Ranska oli neljäs. ===Meriitit pelaajana=== * Ranskan mestaruus (3): 1978, 1982, 1988 * Coupe de France (3): 1980, 1985, 1991 * Coupe des Alpes (2): 1979, 1983 * Cup-voittajien cupin hopeaa: 1992 ==Ura valmentajana== Peliuransa jälkeen Ettori on toiminut valmentajana AS Monacon organisaatiossa. Syksyllä 1994 hän nousi Monacon päävalmentajaksi, mutta sai potkut jo helmikuussa 1995. Syyskuussa 2005 hän siirtyi Monacon maalivahtivalmentajaksi ja toimi tehtävässä heinäkuuhun 2008 saakka. Monaco/L1: départ d'Ettori == Lähteet == ===Viitteet=== Luokka:Ranskalaiset jalkapallomaalivahdit Luokka:Ranskalaiset jalkapallovalmentajat Luokka:Vuonna 1955 syntyneet Luokka:Elävät henkilöt
Lucien Muller

Lucien Muller (s. 3. syyskuuta 1934) on saksalaissukuinen ranskalainen eläkkeellä oleva jalkapallovalmentaja ja keskikenttäpelaaja. ==Ura pelaajana== Muller aloitti peliuransa pienessä RC Bischwillerin joukkueessa, josta hän siirtyi RC Strasbourgiin 1953. Hän pelasi Strasbourgissa neljä kautta siirtyen 1957 Toulouseen ja sieltä 1959 silloiseen suurseura Stade de Reimsiin. Reimsissä Muller pelasi kolme kautta ja voitti kaksi Coupe de Francen mestaruutta. 1962 Muller siirtyi Espanjaan, jossa hän edusti Real Madridia ja FC Barcelonaa. Realissa hän voitti kolme Espanjan mestaruutta sekä oli Euroopan Cupin loppuottelussa 1963/64. Barcelonan paidassa hän juhli Messucupin voittoa kaudella 1965/66. Muller palasi Ranskaan 1968 ja pelasi uransa kaksi viimeistä kautta Stade de Reimsissä. Hän lopetti uransa kauden 1969/70 jälkeen. Ranskan maajoukkueessa Muller pelasi vuosina 1959–1964 12 maaottelua ja teki niissä kolme maalia. Hän oli mukana historian ensimmäisissä EM-kisoissa 1960 sekä MM-kisoissa 1966. ===Meriitit pelaajana=== * Coupe de France (2): 1960, 1962 * Trophée des Champions: 1960 * Espanjan mestaruus (3): 1963, 1964, 1965 **Hopeaa (2): 1967, 1968 * Trofeo Joan Gamper (2): 1966, 1967 * Messucup: 1966 * Euroopan Cupin hopeaa: 1964 ==Ura valmentajana== Peliuransa jälkeen Muller teki pitkän valmennusuran ensisijaisesti Espanjassa. Hän aloitti CD Castellónin päävalmentajana vuonna 1970 ja johdatti seuran Copa del Reyn hopealle kaudella 1972/73. Kaudella 1978/79 hän toimi FC Barcelonan päävalmentajana, mutta jäi vaille mainittavampaa menestystä. Valmennusuransa menestyksekkäimmät vuodet Muller vietti kuitenkin Ranskassa toimien AS Monacon päävalmentajana 1983–1986. Hänen johdollaan Monaco voitti Ranskan cupin lisäksi Coupe des Alpesin kahteen otteeseen ja oli hopealle kerran liigassa ja cupissa. Monaco-pestinsä jälkeen Muller palasi vielä Espanjaan, jossa hän toimi toistamiseen RCD Mallorcan päävalmentajana. Hän päätti uransa vuonna 1992 CD Castellónissa, seurassa, jossa valmennusura oli 22 vuotta aiemmin alkanutkin. ===Meriitit valmentajana=== * Coupe des Alpes (2): 1983, 1984 * Coupe de France: 1985 **Hopeaa: 1984 * Ranskan mestaruushopeaa: 1984 Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1934 syntyneet Luokka:Elävät henkilöt
Emma Gyldén

Emma Gyldén (17. huhtikuuta 1835 Helsinki – 8. heinäkuuta 1874 Helsinki) oli suomalainen taidemaalari ja merkittävä maisemamaalari. Gyldénin vanhemmat olivat todellinen valtioneuvos Claes Wilhelm Gyldén ja Amalia Sofia o.s. Danielson. Gyldén opiskeli Suomen Taideyhdistyksen piirustuskoulussa B. A. Godenhjelmin johdolla, Tukholmassa 1863–1864 Johan Edvard Berghin johdolla sekä Düsseldorfissa ja Karlsruhessa Hans Guden johdolla 1868–1868. Hänen ensinäyttelynsä oli vuonna 1854. Vuonna 1862 hän sai II palkinnon Suomen Taideyhdistyksen dukaattikilpailussa. Gyldén antoi maalauksessa yksityisopetusta, muun muassa maisemamaalauksen suurelle nousevalle kyvylle Fanny Churbergille. Gyldénin tuotannon ominaispiirteenä voidaan pitää ihanteellista maisemakäsitystä, mutta hänen teoksiaan tunnetaan varsin vähän. Suomen Taideyhdistyksen piirissä häntä pidettiin suurena taiteilijalupauksena. Gyldénin lupaava ura kuitenkin katkesi kesken keuhkotaudin aiheuttamaan kuolemaan Gyldénin ollessa vasta 39-vuotias. Emma Gyldénin puoliso oli hänen serkkunsa kauppias Fabian Wilhelm von Schantz. He solmivat avioliiton syyskuussa 1870 Vanajassa.Fabian Wilhelm von Schantz ==Lähteet== * *Biografiakeskus: Emma Gylden *Genealogy Data: Gyldén, Emma === Viitteet === ==Kirjallisuutta== *Konttinen, Riitta 2008. Naistaiteilijat Suomessa: keskiajalta modernismin murrokseen. Helsinki: Tammi. 479 s. ISBN 978-951-31-4105-9 Luokka:Suomalaiset taidemaalarit Gylden, Emma Luokka:Vuonna 1835 syntyneet Luokka:Vuonna 1874 kuolleet
Salibandyn alle 19-vuotiaiden poikien maailmanmestaruuskilpailut 2001

Salibandyn alle 19-vuotiaiden poikien maailmanmestaruuskilpailut 2001 olivat historian ensimmäiset nuorten poikien MM-kilpailut. Ne pelattiin Saksassa. Isäntinä toimivat Weissenfels, Merseburg, Hohenmölsen, Naumburg, Prittiz, Halle, Markranstädt ja Dessau. Mestaruuden voitti Ruotsi, hopeaa sai Sveitsi ja Suomi oli pronssilla. == Alkulohkojen sarjataulukot ja ottelutulokset == === Lohkon A sarjataulukko === === Lohkon A ottelutulokset === === Lohkon B sarjataulukko === === Lohkon B ottelutulokset === === Lohkon C sarjataulukko === === Lohkon C ottelutulokset === == Sijoitus- ja mitaliottelut == Sijat 9–12 Sija 11 Sija 9 Sijat 5–8 Sija 7 Sija 5 Puolivälierät Välierät Pronssiottelu Loppuottelu == Lopulliset sijoitukset == # # # # # # # # # # # # == Tähdistö == *maalivahti = Jani Malmelin *puolustajat = Michal Kotlas Tatu Väänänen *keskushyökkääjä = Christoph Hofbauer *laitahyökkääjät = Kimmo Eskelinen Anders Sjöstrand == Aiheesta muualla == * Kisat kansainvälisen salibandyliiton sivuilla 2001 Luokka:Vuoden 2001 urheilu Luokka:Saksan salibandy
Lucien Leduc

Lucien Leduc (s. 30. joulukuuta 1918 – 17. heinäkuuta 2004) oli ranskalainen jalkapallovalmentaja ja keskikenttäpelaaja. Hän teki pitkän elämäntyön jalkapallon parissa toimien pelaajana ja valmentajana 54 vuoden ajan. == Ura pelaajana == Leducin pitkä peliura alkoi vuonna 1930 Stade Portelois'n joukkueessa. Hän pelasi vuosikymmenten läpi useissa ranskalaisseuroissa tehden ainoan ulkomaanvisiittinsä SSC Veneziaan 1949–1951. Hän lopetti virallisesti peliuransa 1956 FC Annecyssa 37-vuotiaana. Ranskan maajoukkueessa Leduc pelasi ainoastaan neljä maaottelua. Hän teki ainoan maalinsa Englantia vastaan vuonna 1946. === Meriitit pelaajana === * Ranskan mestaruus: 1947 * Coupe de France: 1949 **Hopeaa (2): 1942, 1946 == Ura valmentajana == Leduc aloitti valmennusuransa FC Annecyn pelaajavalmentajana 1951. Valmennettuaan SSC Veneziaa ja toistamiseen Annecya hän siirtyi 1958 AS Monacon päävalmentajaksi. Ruhtinaskuntalaisseurassa hän teki lopullisen läpimurtonsa valmentajana luotsaten seuran kahdesti Ranskan liiga- ja cupmestariksi. 1963 Leduc siirtyi sveitsiläisen Servetten peräsimeen. Hänen johdollaan geneveläisseura oli lähellä mestaruutta niin liigassa kuin cupissakin, mutta joutui tyytymään hopeaan. 1966 hän jätti Servetten ja siirtyi marraskuussa Algerian maajoukkueen päävalmentajaksi. Tammikuussa 1969 Leduc jätti tehtävänsä Algeriassa ja palasi Ranskaan. Valmennettuaan kauden 1969/70 SCO Angersia hän siirtyi Olympique de Marseillen päävalmentajaksi. Ensimmäinen kausi Marseillessa päättyi loisteliaasti mestaruuteen, mutta kausi 1971/72 oli vaikeampi ja maaliskuussa 1972 Leduc sai potkut tehtävistään. Syyskuussa 1972 Leduc palasi valmennustehtäviin siirryttyään Stade de Reimsin päävalmentajaksi. Hän valmensi seuraa kaksi kautta jättäen tehtävänsä kesällä 1974. Tammikuussa 1976 hän korvasi hollantilaisen Cor Van der Hartin belgialaisseura Standard Liègen päävalmentajana. Hän siirtyi kesällä 1976 seurasta marokkolaisen Wydad Casablancan valmentajaksi palaten kuitenkin jo syksyllä Ranskaan ja AS Monacoon. Monaco oli pudonnut Division 2:een, mutta palasi Leducin johdolla takaisin pääsarjatasolle kauden 1976/77 päätteeksi. Seuraavalla kaudella seura juhlikin jo Ranskan mestaruutta 60-vuotiaan Leducin johdolla. Hän jätti Monacon 1979. Oltuaan nelisen vuotta sivussa valmennustehtävistä Leduc palasi vielä kaudeksi 1983/84 Paris Saint-Germainin päävalmentajaksi. Hän lopetti pitkän uransa PSG:ssä 65-vuotiaana. === Meriitit valmentajana === * Ranskan mestaruus (4): 1961, 1963, 1971, 1978 * Coupe de France (2): 1960, 1963 * Ranskan Division 2: 1977 * Sveitsin mestaruushopeaa: 1966 * Sveitsin cuphopeaa: 1965, 1966 Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1918 syntyneet Luokka:Vuonna 2004 kuolleet
Siikalatvan vaakuna

Siikalatvan kunnanvaakunan on suunnitellut Mikko Savolampi vuonna 2008. Vaakuna otettiin käyttöön 1. tammikuuta 2009, kun muodostettiin Siikalatvan kunta, johon yhdistettiin Kestilän, Piippolan, Pulkkilan ja Rantsilan kunnat. Vaakunan heraldinen kuvaus kuuluu: ”sinisellä kilvellä aaltokoroinen tyviö ja neljä lentävää joutsenta palkittain; kaikki hopeaa.” Värit ovat Pohjanmaan perinteiset värit. Aaltokoro kuvaa Siikajokea, ja neljä joutsenta kuvaa yhdistyneitä kuntia. Vaakuna Luokka:Suomen kuntien vaakunat
Englannin ja Arojen valtioliiton sota

Englannin ja Arojen valtioliiton sota marraskuusta 1901 maaliskuuhun 1902 oli konflikti Arojen konfederaation ja Brittiläisen imperiumin välillä nykyisessä Kaakkois-Nigeriassa. Siihen huipentuivat vuosia jatkuneet jännittet Aro- johtajien ja brittien välillä. Vaikka arot taistelivat uljaasti, sota päättyi brittien voittoon. ==Taustat== Arot ovat igboihin kuuluva etninen ryhmä. Arojen valtioliitto oli voimakas afrikkalainen valtioliitto, joka hallitsi osia Nigeriasta ja Kamerunista. Se koostui 19 kuningaskunnasta, ja vaurastui orjakaupalla. Valtioliitto oli kuitenkin heikkenemässä eurooppalaisten tultua alueelle, ja maan hallitseva kansa arot päätti ryhtyä toimiin kolonisteja vastaan. Arot ryhtyivät tekemään hyökkäyksiä kristittyjen ja Britannian liittolaisheimojen kimppuun 1901. Hyökkäykset johtivat brittien väliintuloon. Britit peerustelivat hyökkäystä orjuuden vastustamisella, mutta afrikkalaisten historioitsijoiden mukaan pääasialliset motiivit olivat taloudellisia. ==Sota== Britit olivat suunnitelleet hyökkäystä jo vuodesta 1899 ja saivat arojen hyökkäyksistä syyn itse käydä arojen kimppuun. Brittien puolella taisteli paljon arojen vallan alla olevia heimoja ja kristittyjä. 28.10.1901 H. F. Montanaro johti joukkonsa hyökkäileviä aroja vastaan ja voitti heidät. Arojen liitto hajosi seuraavana vuonna 1902. ==Seuraukset== Arojen johtajat otettiin kiinni ja vangittiin tai hirtettiin. Arojen harjoittama orjakauppa ja ihmisten uhraaminen loppui . Britit eivät kuitenkaan saaneet Nigeriaa heti haltuunsa, sillä muutamat aro-ryhmittymät tekivät edelleen vastarintaa. == Lähteet == Luokka:Yhdistyneen kuningaskunnan sodat Luokka:Nigerian historia Luokka:1901 Luokka:1902 Luokka:1900-luvun sodat
PowerDirector

CyberLink PowerDirector on CyberLinkin videonmuokkausohjelma. PowerDirectorista on saatavilla ilmainen kokeiluversio. PowerDirector sopii paremmin aloittelijoille, kuin esimerkiksi Pinnacle Studio. PowerDirectorin lisenssityyppi on Shareware. Videotiedostojen tuomiseen käyvät formaatit ovat HD MPEG-2, DVR-MS, DV-AVI, DAT, MPEG-1, MPEG-2, VOB, VRO Dolby Digital 5.1/2.1:lla, WMV, WMV-HD, MOV, MOD, live capture, TOD, AVCHD (M2T), MPEG-4 AVC (H.264). PowerDirectorin versiossa 10 voi muokata myös 3D-videoita. Ohjelma tukee kuvasuhteita 4:3 ja 16:9. Luokka:Videonmuokkausohjelmat Luokka:Windows- ohjelmat
Panula

Panula on kylä Kauhajoen keskiosassa, Kauhajoen keskustasta itään. Kylä sijaitsee kantatie 44:n varrella (kylän kohdalla Rahikkatie). Kantatien länsipuolella on pääasiassa asuinrakennuksia, kun taas itäpuolella on Panulan teollisuusalue. Teollisuusalueen pohjoispuolella sijaitsee 126,6 metriä korkea Kalmarinmäki. Panulasta on matkaa Kauhajoen keskustaan kilometri, Koskenkylään 3,1 kilometriä, Lustilaan 3,8 kilometriä ja Aronkylään 4,5 kilometriä. Kauhajoen kapinaa seuranneiden kostotoimenpiteiden aikana 11. heinäkuuta 1808 venäläisen kenraali Vasili Orlov-Denisovin kasakat polttivat Panulan ja läheisen Koskenkylän alueen lähes kaikki torpat ja talot. == Lähteet == left|thumb|250px|Kantatie 44 (Rahikkatie) Panulassa. Tien oikealla puolella Panulan teollisuusalue. Taustalla Kalmarinmäen masto. Luokka:Kauhajoen kylät
Stephen Ouimette

Stephen Ouimette (s. 30. kesäkuuta 1954, St. Thomas, Ontario) on kanadalainen Gemini-palkittu näyttelijä, joka tuli tunnetuksi elokuvasta The Top of His Head. Sittemmin Ouimette tuli tunnetuksi myös äänirooleistaan, kun hän toimi 1980- ja 1990-luvuilla muun muassa Babar-piirretyissä Pompadourin äänenä, elokuvaan Beetlejuice perustuvassa samannimisessä piirrossarjassa Beetlejuice, sekä oltuaan Marvelista tutun Enkelin äänenä piirrossarjassa X-Men. Vuosien 2003–2006 aikana Ouimette esiintyi televisiosarjassa Slings and Arrows, josta hänet palkittiin Geminilla. ==Lähteet== * Stephen Ouimette TV.comissa Luokka:Kanadalaiset televisionäyttelijät Luokka:Vuonna 1954 syntyneet Luokka:Elävät henkilöt
Kalaharinkiuru

Kalaharinkiuru (Mirafra passerina) on eteläisen Afrikan ruohoaavikoilla elävä varpuslintu. __NOTOC__ == Koko ja ulkonäkö == Linnun pituus on noin 14 cm ja paino 21–28 g. == Esiintyminen == Kalaharinkiuru elää Botswanassa, Namibiassa, Etelä-Afrikassa, Sambiassa ja Zimbabwessa. Sen elinympäristön laajuus on noin 1,4 miljoonaa neliökilometriä. == Elinympäristö == Kalaharinkiurut asuvat kuivilla ruohoa kasvavilla savanneilla ja aavikoilla. == Ravinto == Kalaharinkiurut syövät siemeniä ja pieniä selkärangattomia. == Lähteet == == Aiheesta muualla == * Kuvia kalaharinkiurusta Luokka:Kiurut
Vahteronmäki

Vahteronmäki on Kouvolan pienalue, Keskustan suuralueella. Se sijaitsee Vahteron kaupunginosassa. Alueella sijaitsee Vahteron alakoulu. Koulun yhteydessä sijaitsi ennen myös kehitysvammaisille suunnattu Mäntypuiston koulu, joka on nykyään lakkautettu. ==Lähteet== Luokka:Kouvolan pienalueet
Viktorija Zabolotna

Viktorija Zabolotna (, s. 1986, Kryvyi Rih) on ukrainalainen riistamaaliampuja. Zabolotna on saavuttanut MM-kilpailuissa tyttöjen sarjassa hopeaa Lahdessa 2002. Naisten sarjassa hän on voittanut yhden kullan, kolme hopeaa ja kaksi pronssia MM-kilpailuissa Zagrenbissa 2006, Plzeňissä 2008 ja Heinolassa 2009. ==Lähteet== * * Luokka:Ukrainalaiset ampujat Luokka:Vuonna 1986 syntyneet Luokka:Elävät henkilöt
Beth Gibbons

Beth Gibbons (4. tammikuuta 1965 Exeter, Devon, Englanti) on englantilainen laulaja ja lauluntekijä. Hänet tunnetaan parhaiten englantilaisen trip hop -yhtye Portisheadin laulajana. == Diskografia == === Portishead === *Dummy (1994) *Portishead (1997) *Roseland NYC Live (1998) *Third (2008) === Soolo === *Out of Season (2002) Rustin Manin kanssa * Henryk Górecki: Symphony No. 3 (Symphony of Sorrowful Songs) (2019) * Lives Outgrown (2024) == Aiheesta muualla == * Luokka:Brittiläiset laulajat Luokka:Vuonna 1965 syntyneet Luokka:Elävät henkilöt
The Lockers

The Locker on tanssiryhmä, joka nosti esiin locking-tanssia 1970-luvulla. Ryhmän perustaja ja tanssi luoja oli Don "Campbellock" Campbell. == The Lockers == The Lockers -ryhmään kuuluu: *Fred "Mr. Penguin" Berry *Don "Campbellock" Campbell *Greg "Campbellock Jr" Pope *Aldolfo "Shabba Doo" Quinones *Bill "Slim the Robot" Williams *Leo "Fluky Luke" Williamson Luokka:Yhdysvaltalaiset tanssiryhmät
Krasnoborsk

Krasnoborsk () on kylä Arkangelin alueella Venäjällä. Se sijaitsee Vienanjokeen laskevan Uftjugajoen suussa 856 kilometriä Arkangelistä kaakkoon. Kylä on Krasnoborskin piirin keskus. Asukkaita on 5 000 henkeä (vuonna 2002). Krasnoborsk mainitaan ensimmäisen kerran 1600-luvun alussa. Vuonna 1780 siitä tuli kaupunki ja Vologdan lääniin kuuluneen kihlakunnan keskus. Myöhemmin se menetti kihlakuntakaupungin aseman. Venäjän vallankumouksen jälkeen Krasnoborsk alennettiin kyläksi. Luokka:Krasnoborskin piiri Luokka:Arkangelin alueen kylät ja taajamat
Jarensk

Jarensk () on kylä ja Lenan kunnallispiirin keskus Arkangelin alueella Venäjällä. Se sijaitsee Vienanjoen sivujoki Vytšegdaan laskevan Jarengajoen suulla Arkangelin alueen kaakkoisnurkassa. Venäjän vuoden 2010 väestönlaskennan aikaan kylässä asui 3 660 henkeä; koko piirissä asukkaita oli 13 362. Kylä mainitaan ensimmäisen kerran vuonna 1384. Sijainti Siperiaan johtaneen reitin varrella edisti sen kehitystä. Vuonna 1780 Jarenskista tuli kaupunki ja Vologdan lääniin kuuluneen kihlakunnan keskus. Kihlakuntaan kuului myös nykyisen Komin tasavallan eteläosa. 1800–1900-lukujen vaihteessa kaupunki toimi poliittisesti epäluotettavien henkiöiden karkotuspaikkana. Vuonna 1924 Jarensk menetti kaupungin statuksen. ==Lähteet== Luokka:Lenan piiri Luokka:Arkangelin alueen kylät ja taajamat
Karpogory

Karpogory () on kylä ja Venäjän Arkangelin alueen Pinegan piirin keskus. Se sijaitsee Vienanjoen itäisen eli oikeanpuoleisen sivuhaaran Pinegajoen varrella 212 kilometrin päässä Arkangelista. Kylästä on rautatieyhteys Arkangeliin (Passažirskin asema noin 4 kilometriä keskustasta pohjoiseen). Kylässä oli 4 443 asukasta (väestönlaskenta 2010), koko kunnallispiirissä asukkaita oli 26 978. ==Lähteet== Luokka:Pinegan piiri Luokka:Arkangelin alueen kylät ja taajamat
Pinega (taajama)

Pinega () on taajama Arkangelin alueen Pinegan piirissä Venäjällä. Se sijaitsee Pinegajoen varrella 230 kilometriä Arkangelista itään. Asukkaita on 3 800 henkeä (vuonna 2002). 1600-luvun alusta lähtien tunnetaan Pinežski Volok -niminen pogosta. Vuonna 1780 siitä tuli kaupunki ja Arkangelin kuvernementtiin kuuluneen kihlakunnan keskus. Vuonna 1925 Pinega menetti kaupungin statuksen. Vuonna 1929 siitä tuli Pinegan piirin keskus. Kun Pinegan ja Karpogoryn piirit yhdistettiin vuonna 1959, piirikeskukseksi tuli Karpogory. Pinega toimi pitkään poliittisesti epäluotettavien henkilöiden karkotuspaikkana. Tunnettuja Pinegaan karkotettuja ovat ruhtinas Vasili Golitsyn, Kliment Vorošilov, Aleksei Rykov ja Aleksandr Serafimovitš. Taajamassa toimii kotiseutumuseo ja sen lähellä sijaitsee Pinegan luonnonpuisto. Luokka:Pinegan piiri Luokka:Arkangelin alueen kylät ja taajamat
Michel Suleiman

Michel Suleiman (, s. 21. marraskuuta 1948) on libanonilainen armeijan kenraali ja Libanonin presidentti vuosina 2008–2014. Suleiman syntyi maroniittiperheeseen Amsheetissa, 40 km pohjoiseen Beirutista. Hän liittyi asevoimien palvelukseen 1967 ja valmistui sotilasakatemiasta 1970. Hänellä on myös arvosana politiikasta ja hallintotieteistä Libanonin yliopistolta. Suleiman toimi mm. sotilasakatemian ja toimiupseerikoulun kouluttajana. Vuosina 1990–1991 hän oli sotilastiedustelun päällikkönä Libanonvuorella. Suleiman komensi 11. jalkaväkiprikaatia ja 6. jalkaväkiprikaatia. Hänen joukkonsa taistelivat Israelin joukkoja vastaan Etelä-Libanonissa. Marraskuussa 1998 hänet nimitettiin asevoimien komentajaksi edellisen komentajan Émile Lahoudin siirryttyä maan presidentiksi. Armeija toimi yhteistyössä Hizbollahin aseistetun siiven kanssa vastustaakseen Israelin miehitystä. Armeija pystyi erossa sekä pääministeri Rafik Haririn murhan jälkimainingeista että Israelin ja Hizbollahin vuoden 2006 taisteluista. Toukokuusta 2007 armeijan taisteli Nahr al-Baredin pakolaisleirin haltuunsa ottanutta Fatah-al-Islam-järjestöä vastaan. Operaatiota johtanut kenraali Francois al-Hajj murhattiin autopommilla joulukuussa. Hänestä oli ennustettu Suleimanin seuraajaa armeijan komentajana. Presidentti Lahoudin kausi päättyi marraskuussa 2007, jolloin hallituksen tukijat (maaliskuun 14. ryhmä) ja oppositio (maaliskuun 8. ryhmä) eivät kyenneet valitsemaan maalle parlamentissa uutta presidenttiä. Erimielisyyksistä sovittiin Dohassa toukokuussa 2008 järjestetyissä neuvotteluissa. Parlamentti valitsi 25. toukokuuta 2008 Suleimanin presidentiksi. Suleiman nimitti edellisen pääministerin Fuad Sinioran jatkamaan tehtävässään. Suleiman on Yhdysvaltain suosikki Libanonin johdossa; kaksi viikkoa ennen vuoden 2009 vaaleja varapresidentti Joe Biden saapui vierailulle korkea-arvoisimpana amerikkalaisena 30 vuoteen vakuuttamaan Yhdysvaltain tukea maan johdolle.Le vice-président Biden en appui de Sleimane à la veille des législatives , RFI Suleimanin virkakauden päätyttyä Libanonin parlamentti ei saanut uutta presidenttiä valittua ja pääministeri Tammam Salam aloitti välikaisena presidenttinä. ==Lähteet== ==Aiheesta muualla== * http://www.presidency.gov.lb/ * Profile: General Michel Suleiman, BBC * Lebanon president's big challenges, BBC Suleiman Suleiman Suleiman Luokka:Libanonin presidentit
Aitalikusteri

Aitalikusteri (Ligustrum vulgare) on nahkealehtinen pensas, joka elää luonnonvaraisena lähes koko Euroopassa Ruotsin eteläosia myöten.Den virtuella floran: Aitalikusteri (Ligustrum vulgare) Se kasvaa 3–5 metriä korkeaksi. Lehdet ovat 2–6 cm pitkät ja noin sentin levyiset. Valkoiset kukat puhkeavat keskikesällä, niistä kehittyy mustia, kiiltäviä marjoja. Aitalikusteria kasvatetaan aidanteina ja perhoskasvina.Pirilän kukkatalo Kasvi on myrkyllinen, mutta pienen määrän syöminen aiheuttaa harvoin oireita. == Lähteet == == Aiheesta muualla == * Suomen Lajitietokeskus: Aitalikusteri (Ligustrum vulgare) * Arboretum Mustila: Ligustrum vulgare – aitalikusteri * ITIS: Ligustrum vulgare * United States Department of Agriculture (USDA): Ligustrum vulgare * Dr. Duke's Phytochemical and Ethnobotanical Databases: Ligustrum vulgare * Centre for Agriculture and Biosciences International (CABI): Ligustrum vulgare (common privet) Luokka:Likusterit